વડાપ્રધાને કહ્યું કે આ યોજના અંતર્ગત પાક ઉતર્યાના ૧૫ દિવસ બાદ જો કોઈ નુકસાન થશે તો પણ જે તે કિસાનને સરકાર તરફથી મદદ આપવામાં આવશે. કુદરતી આફતને લીધે કિસાનોની ખેતી બરબાદ ન થાય એ હેતુથી સરકારે પાક વીમા યોજના શરૂ કરી છે. વડાપ્રધાન મોદીએ જણાવ્યું કે આ યોજનામાં ટેકનોલોજીના ઉપયોગને લીધે તારણ અને વળતરના વિતરણની પ્રક્રિયા ઝડપી બનશે. તેમણે ઉમેર્યું હતું કે સૌથી મોટી બાબત એ છે કે પાક વીમા યોજનાં પ્રીમિયમનો દર કોઈએ કલ્પના પણ ન કરી હોય તેટલો ખૂબ ઓછો રખાયો છે.